30 povređenih u Jordanu
Nepoznati napadači zasuli kamenicama proreformske aktiviste koji su u Amanu održavali sedeći protest
Nepoznati napadači zasuli su kamenicama proreformske aktiviste u Jordanu, povredivši 30 ljudi. Incident se dogodio jutros u Amanu, gde je nekoliko stotina ljudi juče započelo sedeće demonstracije zahtevajući reforme koje obuhvataju raspuštanje parlamenta i smanjivanje premijera Marufa al-Bakita. Aktivisti, koji sebe nazivaju "Omladina 24. marta", za bacanje kamenja okrivljuje pristalice vlade. Francuska novinska agencija Frans pres kaže da je na današnjem odvojenom mitingu, nedaleko od Amana, nekoliko hiljada pristalica kralja Abdule izražavalo svoju privrženost. Ranije ovog meseca, nekoliko stotina Jordanaca demonstriralo je tražeći obimne ekonomske i političke reforme. Jedna opoziciona koalicija planira da održava demonstracije svakog petka. U međuvremenu, američki sekretar za odbranu Robert Gejts nenajavljeno je danas posetio Jordan i razgovarao sa kraljem Abdulom. Tim susretom završena je Gejtsova poseta Bliskom istoku i Rusiji.